proxectonos/corpus_dominio_legal_administrativo_tmp huggingface dataset:
06/08/2012 | Administración LocalMunicipal
Ferrol
Instituto Municipal de Facenda do Concello de Ferrol
Edicto notificación por comparecencia de resolución

Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ó obrigado tributario ou ó seu representante que a continuación se sinala, para que, compareza nas oficinas deste Organismo, sitas na Casa do Concello, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. Ferrol, O presidente do IMFACOFE Julio Augusto Lombillo Brunt
06/08/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de dereitos ou créditos

D. Emilio Alvarez Fachado, Xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlle a notificación persoal ao debedor que se indica, ou aos seus representantes, nos termos do art.112 da Lei 58/03, de 17 de decembro, Xeral Tributaria, a través do presente edicto e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, da DILIXENCIA DE EMBARGO DE DEREITOS OU CRÉDITOS, ditada no curso do expediente administrativo de prema que lle afecta, incoado por esta Recadación: A Comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcurre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Olficinas da Recadación Municipal do Excmo. Concello da Coruña, situadas na r/ Franxa 20-22 baixo, en horario de 08.00 a 14.00 horas, de luns a venres. Contra a resolución que se traslada cabe interpor, con carácter potestativo, recurso de reposición ante o Sr. Tesoureiro, no prazo DUN MES contado a partir do día seguinte ao da recepción da presente notificación ou, no seu caso, reclamación económnico-administrativa ante o Tribunal Económico Administrativo Municipal (TEAM) no prazo DUN MES a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 da Lei xeral tributaria e 14 do texto refundido da Ley reguladora das facendas locais). A Coruña, 30 de xullo do 2012. O XEFE DO DEPARTAMENTO DE RECADACIÓN, Fdo. Emilio A. Alvarez Fachado
06/08/2012 | Administración LocalMunicipal
Irixoa
Liquidacións dos abastecementos de Ambroa, A Viña, Coruxou, Churío, Mántaras, Irixoa e Verís, 1º semestre 2012

Mediante acordo da Xunta de Goberno Local deste concello, adoptado en sesión do 27-7-2012, aprobouse o padrón da taxa polo servizo de abastecementos de auga potable de Ambroa, A Viña, Coruxou, Churío, Irixoa, Mántaras e Verís, 1º semestre 2012; procédese á notificación colectiva de tales liquidacións (207), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). PRAZO DE INGRESO EN PERÍODO VOLUNTARIO: do 20 de agosto ao 19 de outubro do 2012, ambos os dous incluídos. Transcurrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. FORMA DE INGRESO: na Tesourería municipal, ben na caixa do concello ou nas contas municipais en Nova Galicia Banco e Banco Santander. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as mesmas cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen perxuízo de que poida exercitar, no seu caso, cualquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 30 de xullo de 2012 O alcalde O secretario-interventor Antonio Deibe Sanmartín Alejandro Alonso Figueroa
06/08/2012 | Administración LocalMunicipal
Ares
Anuncio de licitación. Obra: ampliación red abastecimiento en Santa Eulalia

Segundo acordo adoptado pola Xunta Municipal de Goberno de data 20 de xullo do 2012 polo que se anuncia a contratación das obras incluidas no POS adicional 1/2011 da Excma Deputación Provincial de A Coruña: “AMPLIACIÓN RED DE ABASTECIMIENTO EN SANTA EULALIA” mediante procedimiento negociado con publicidade. I. Obxeto do contrato: A execución da obra “AMPLIACIÓN RED DE ABASTECIMIENTO EN SANTA EULALIA” II. Tipo de licitación: 34.336,03 Euros, (IVE ENGADIDO) III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 02-08-2012 e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais contados dende a publicación do presente anuncio no BOP, Ares, 2 de agosto do 2012 O Alcalde-Acctal Asdo.- José Eugenio Fernández Lago
06/08/2012 | Administración LocalMunicipal
Outes
Exposición conta 2011

Formada a Conta Xeral do Concello de Outes correspondente ao exercicio orzamentario 2011 cos estados e contas a que se refire o artigo 209 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLFL), as Regras 97, 98 e 101 da Instrucción de Contabilidade para a Administración Local aprobada por Orde EHA/4041/2004, de 23 de novembro, e informada pola Comisión Especial de Contas en sesión de 1 de agosto do 2012, exponse ao público, xunto cos documentos que a xustifican, na Intervención do Concello por un período de quince días hábiles, contados a partir do seguinte ao da inserción do presente edicto no Boletín Oficial da Provincia. Durante o devandito prazo e oito días máis os interesados lexítimos poderán examinala e formular por escrito as alegacións que estimen pertinentes consonte o artigo 212 do TRLFL. Outes, 2 de agosto do 2012 O Alcalde en funcións Asdo: Antonio García Blanco
06/08/2012 | Administración LocalMunicipal
Muros
Aprobación inicial orzamento xeral 2012

Aprobado inicialmente polo Pleno do Concello, en sesión de data 27 de Xullo do 2.012, o Orzamento Xeral para o exercicio económico do 2012, así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. MUROS a 30 de Xullo do 2.012. A ALCALDESA Caridad Gonzalez Cerviño
06/08/2012 | Administración LocalMunicipal
Cedeira
Aprobacion definitiva orzamento 2012

De conformidade con o disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, comunícase que o Pleno da Corporación, en sesión celebrada o día 04 de xullo de 2012, adoptou acordo de aprobación inicial do Presuposto Xeral desta Entidade para 2012. Resoltas as alegacións presentadas no Pleno celebrado o 01 de agosto de 2012, acordouse na mesma sesión a aprobación definitiva do Presuposto do Concello e da Fundación Gerardo Villabrille, sendo o resumo por Capítulos do referenciado Presuposto o seguinte: Así mesmo, de conformidade co disposto no artigo 127 do Real Decreto Lexislativo 781/1986, do 18 de abril, procédese conxuntamente á publicación íntegra do equipo do persoal ao servizo desta Entidade. Contra a aprobación definitiva do dito orzamento poderá interpoñerse directamente ou recurso contencioso-administrativo perante ou Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por se mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 01 de agosto de 2012 O ALCALDE, Leopoldo Rubido Ramonde
06/08/2012 | Administración LocalMunicipal
Dodro
Aprobación inicial do expediente de modifiación de crédito por crédito extraordinario nº 15/2012

Aprobado inicialmente polo Pleno da Corporación, na sesión do día 20 de xullo de 2012, o expediente nº 15/2012 de modificación de crédito por crédito extraordinario, financiado cunha operación de endebedamento concertada ao abeiro do RD Lei 4/2012, de 24 de febreiro, polo que se determinan as obrigas de información e procedementos necesarios para establecer un mecanismo de financiamento para o pago a provedores das entidades locais, por importe de 90.092,96 euros para atender aos gastos derivados das facturas comprendidas na relación certificada de débeda e nos certificados individuais confeccionados ao abeiro do artigos 3 e 4 do citado RD Lei 4/2012. En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Secretaría-Intervención deste Concello, por prazo de quince días hábiles que comezarán a contarse dende o seguinte ó da inserción deste Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán estar dirixidas ao Sr. Alcalde desta Corporación. Dodro, 23 de xullo de 2012 O alcalde Valentín Alfonsín Somoza
07/08/2012 | Administración LocalMunicipal
Arzúa
Aprobación inicial suplemento de crédito 1/2012

O Pleno da Corporación, en sesión ordinaria celebrada o día 30 de xullo do 2012 acordou aprobar inicialmente o expediente nº. 1/2012 de modificación de créditos na modalidade de suplemento de crédito por importe de 58.847,51 €. De acordo cos artigos 112.3 da Lei 7/85, de 2 de abril; e 20.1 do Real Decreto 500/90, do 20 de abril; sométese o expediente administrativo a exposición pública polo período de quince días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 31 de xullo do 2012 O alcalde Asdo. José Luis García López
07/08/2012 | Administración LocalMunicipal
Arzúa
Aprobación inicial ordenanza fiscal

O Pleno do Concello, na sesión celebrada o día 30 de xullo do 2012, adoptou o acordo de aprobar provisionalmente a ordenanza fiscal reguladora da taxa por ocupación de terreos de uso público por mesas e cadeiras, tribunas, taboados e outros elementos análogos con finalidade lucrativa. O que se fai público durante o prazo de trinta días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do Texto refundido da lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. Arzúa, 31 de xullo do 2012. O alcalde Asdo. José Luis García López
07/08/2012 | Administración LocalMunicipal
Cesuras
Aprobación definitiva orzamento municipal exercizo 2012

Quedando definitivamente aprobado polo Pleno deste Concello o orzamento para o exercizo económico de 2012, por acordo adoptado en sesión celebrada o día 29 de xuño de 2012, en cumprimento do disposto no artigo 169.3 do R. D. Lexislativo 2/2004, de 5 de marzo, polo que se aproba o Texto refundido da lei reguladora das facendas locais, faise público que dito orzamento ascende, tando en gastos como en ingresos á contía de UN MILLÓN CATROCENTOS TRECE MIL CATROCENTOS TRES EUROS E SETENTA E TRES CÉNTIMOS (1.413.403,73.-), correspondendo a cada capítulo as cantidades que se expresan a continuación: Na referida sesión tamén se acordou aprobar a plantilla e a relación de postos de traballo desta Corporación, que, de acordo co que se preceptúa no artigo 127 do Real decreto lexislativo 781/1986, de 18 de abril, reprodúcese a continuación: Persoal laboral de duración determinada, con carácter temporal: 1 Traballadora social.4 Auxiliares de axuda a domicilio.1 Auxiliar administrativo de servicios sociais.1 Educadora familiar.1 Encargado do punto de información xuvenil e biblioteca.1 Técnico local de emprego.1 Oficial 3ª (fontaneiro). 1 Oficial 3ª (electricista). 1 Auxiliar administrativo.1 Auxiliar administrativo-notificador.2 Oficial 2ª (tractorista). 1 Peón para traballos servizo municipal de augas. Cesuras, 31 de xullo de 2012. O ALCALDE, Asdo.: Julián Lucas Ramírez.
07/08/2012 | Administración LocalMunicipal
Val do Dubra
Aprobación padrón fiscal

A Xunta de Goberno local deste Concello, na sesión do día 19 de xullo de 2012 aprobóu o padrón de auga, sumidoiros e depuración correspondente ao 2º trimestre do exercicio 2012 que ascende á cantidade total: 27.720,06 € (20.211,15 € (auga), 1.478,75 € (sumidoiros), 6.030,16 € (depuración)). Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 27 de xullo de 2012 O alcalde Ramón Camilo Varela Mariño
07/08/2012 | Administración LocalMunicipal
Rois
Caducidade e baixa no padrón de habitantes

PADRÓN DE HABITANTES Por Decreto da Alcaldía de data 17 de xullo de 2012, adoptouse o seguinte acordo: A Lei Orgánica 14/2003, de 20 de novembro, de Reforma da Lei Orgánica 4/2000, de 11 de xaneiro, sobre dereitos e libertades dos extranxeiros en España e a súa integración social, modificada pola Lei Orgánica 8/2000, de 22 de decembro; da Lei 7/1985, de 2 de abril, Reguladora das Bases de Réxime Local: da Lei 30/1992, de 26 de novembro, de Réxime Xurídico ou das Administracións Públicas e do Procedemento Administrativo Común, e da Lei 3/1991, de 10 de xaneiro, de Competencia Desleal, introducíu unha modificación no artigo 16 da Lei 7/1985 que establece a renovación periódica cada dous anos das inscricións no Padrón dos extranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación. Para dar cumprimento o exposto anteriormente e por estar empadronado desde o 16 de xullo de 2010 e non renovar a súa inscrición padroal antes do 16 de xullo de 2012. RESOLVO: Único: Declarar a caducidade e a baixa no Padrón Municipal de Habitantes deste Municipio da seguinte persoa: - JAIME ESTEBAN MUSELLAS DEMIREVA, con pasaporte nº 5494356, nado o 20.04.1991 e nacionalidade Paraguaya. Rois, 31 de xullo de 2012 O Alcalde, Asdo./ Ramón Tojo Lens.
07/08/2012 | Administración LocalMunicipal
Ordes
Delegación Diputación Provincial recaudación en voluntaria y ejecutiva tasa por entrada de vehículos y vados permanentes

O Pleno Corporativo Municipal en sesión ordinaria, de data 26 de xullo de 2012, aprobou provisionalmente a delegación na Deputación Provincial das facultades de recadación en voluntaria e executiva da taxa por entrada de vehículos e pasaxes permanentes, rectificando o acordo do Pleno de data 6 de xullo de 2012. De conformidade co establecido na base novena das bases para a prestación de servizos tributarios, ábrese un trámite de información pública, por prazo de trinta días hábiles, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as alegacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 27 de xullo de 2012 O Alcalde-Presidente Manuel Regos Boquete
07/08/2012 | Administración LocalMunicipal
Ortigueira
Secretaría
Aprobación definitiva da modificación da base 68 das Bases de execución do orzamento do exercicio 2012

Rematado o prazo de exposición ó público do acordo plenario de data 25 de xuño de 2012 de aprobación inicial da modificación da base 68 das Bases de execución do orzamento do ano 2012, sen que se presentasen reclamacións, enténdese elevado a definitivo, conforme ó disposto no artigo 169 do Texto Refundido da Lei reguladora das facendas locais. Queda redactada a modificación da base 68 fixando a asignación das subvencións nominativas nos seguintes termos: As subvencións nominativas concederanse nos termos fixados no Presuposto. Con cargo ao presuposto do exercicio 2012, prevese conceder as seguintes subvencións nominativas, derivadas de convenios –xa susbcritos ou pendentes de suscripción-, entre o Concello de Ortigueira e as seguintes entidades. - Asociación Socio-cultural Nosa Señora de As Neves: 1.800,00€ - Asoc. Veciños Cruz da Lousa de Céltigos: 2.880,00€ - Cofradía de Pescadores de Espasante: 18.800,00€ - Club de Fútbol de Ortigueira: 24.000,00€ - Fundación Ortegalia: 20.000,00€ - Banda de Música de Ortigueira: 5.000,00€ - Escola de Gaitas de Ortigueira: 5.000,00€ - Coral Polifónica de Ortigueira: 1.800,00€ - Banda de Gaitas de Ladrido: 5.000,00€ - Asociación promotora escola de música: 5.000,00€ - Centro Especial de Empleo Aspromor: 12.000,00€” O que se fai publico para xeral coñecemento e aos efectos oportunos Ortigueira, 31 de xullo de 2012 O Alcalde, Fdo. Rafael J. Girón Martínez.
07/08/2012 | Administración LocalMunicipal
Arzúa
Aprobación inicial da ordenanza reguladora da instalación de terrazas e outros elementos auxiliares en terreos de dominio público municipal

O Pleno do Concello, na sesión celebrada o día 30 de xullo de 2012, adoptou o acordo de aprobar inicialmente a ordenanza reguladora da instalación de terrazas e outros elementos auxiliares en terreos de dominio público municipal. O que se fai público durante o prazo de trinta días hábiles, a partir do seguinte o da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e suxerencias, de conformidade co disposto no artigo 49, b), da Lei 7/1985 de 2 de abril, Reguladora das Bases do Réxime Local, facendo saber que, -tal como dispón o parágrafo final da letra c) do referido artigo 49- no caso de que non se presente ningunha reclamación ou suxerencia, entenderase definitivamente adoptado aquel acordo ata entón provisional. En Arzúa, a 31 de xullo de 2012. O alcalde, Asdo.: José Luis García López.
13/08/2012 | Administración LocalMunicipal
Cambre
Delegación de funcións

Por esta Alcaldía, con data 3 de agosto de 2012, ditouse a resolución que se transcribe a continuación: “Por motivos persoais non poido exercer as miñas funcións de alcalde dende o día 6 ao 19 de agosto do ano que andamos, ambos os dous inclusive, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta Alcaldía na primeira tenente de alcalde, dona María Jesús González Roel, que as exercerá durante o período anteriormente citado. Segundo. –Notifíquese a presente resolución á interesada, déase conta á Corporación mediante comunicación escrita ao voceiro de cada grupo político e publíquese no Boletín Oficial da Provincia e taboleiro de anuncios do Concello.” Cambre, 3 de agosto de 2012. O alcalde Manuel Rivas Caridad
13/08/2012 | Administración LocalMunicipal
Carnota
Adxudicación da xestión do servizo punto limpo de Carnota

DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, Vista a acta da mesa de contratación, de data 13/07/2012, para contratar mediante procedemento aberto (varios criterios) a xestión do servizo público, mediante concesión, do servizo de explotación do punto limpo de Carnota e aportada polo licitador a documentación a que fai referencia a cláusula décimo cuarta do prego de condicións económico-administrativas aprobadas polo pleno desta corporación definitivamente o 01/06/2012, De conformidade coa cláusula décimo cuarta e décimo quinta do prego de condicións económico-administrativas, 1. Adxudicar a XESTIÓN DO SERVIZO PÚBLICO DE EXPLOTACIÓN DO PUNTO LIMPO DE CARNOTA, á empresa COGAMI RECICLADO DE GALICIA, S. L. (COREGAL) con CIF B-15467962, r/ República Checa, nº17, parque empresarial Costa Vella, 15.707 Santiago de Compostela, por un período de CATRO ANOS, sen prórroga tácita, e un prezo de 15.660,00€/ano base impoñible+IVE.2. A adxudicación notificaráselle aos licitadores de conformidade cos artigos 151 e seguintes do RDL 3/2011.3. A formalización do contrato deberá efectuarse non máis tarde dos quince días hábiles seguintes a aquel en que se reciba a notificación de adxudicación aos licitadores e no día e na hora que fixe a administración. Dado en Carnota a 8 de agosto de 2012. O alalde Francisco Ariel Hathiramani Boujbah
13/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 128/2012

Resolución do 31 de xullo de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Santiago de Compostela (expediente IN407A 128/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. S., C. T. S. rúa das Ameas. Situación: Concello de Santiago de Compostela. Características técnicas: Liña eléctrica de media tensión subterránea a 20 kV a C. T. S. rúa das Ameas, cunha lonxitude de 0,026 km, coa orixe e final na L. M. T. S. SCY810 entre o C. T. Cervantes e o C. T. Trompas, condutor tipo 2RHZ1-2OL-12/20 kV 3(1X240 Al). Dous centros de transformación subterráneos, cunha potencia de 2x630 kVA e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 31 de xullo de 2012. Susana Vázquez Romero Xefa territorial da Coruña
13/08/2012 | Administración LocalMunicipal
Ribeira
Modificación ordenanzas

O Pleno da Corporación, na Sesión de data 30 de xullo de 2012, aprobou inicialmente: 1) O expediente de modificación da seguinte Ordenanza Fiscal: • Ordenanza Fiscal nº C.4, reguladora do prezo público pola PRESTACIÓN DOS SERVICIO PÚBLICO DO CENTRO DE ATENCIÓN Á PRIMEIRA INFANCIA DE RIVEIRA. Segundo o previsto nos artigos 49 da Lei 7/1985, de 2 de abril, reguladora das Bases de Réxime Local, e 17 do RD 2/2004, de 5 de marzo, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxestións perante o Pleno, por un prazo de trinta días hábiles, a contar dende a data de publicación do presente acordo no Boletín Oficial da Provincia. Riveira, a 1 de agosto de 2012. O ALCALDE Asdo.- Manuel Ruiz Rivas
13/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 39/2012

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: recuamento L. M. T. As Rañas (3ª Ronda). Situación: concello da Coruña. Características Técnicas: Liña eléctrica de media tensión subterránea D. C. GN-712 a 132/15 kV, cunha lonxitude de 1,716 km, coa orixe en cela de liña na subestación da Grela 2 (expediente 132/1999) condutor tipo RHZ1-2OL-12/20 kV 3(1X240 Al e final nos pasos aéreo – subterraneos a realizar no apoio n° 165 existente a substituir da L. M. T. GRN-712 Grela – Sabón (expediente 26.554). Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de xullo de 2012 Susana Vázquez Romero Xefa territorial da Coruña
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26376. María del Carmen Cernadas Lado. Carnota

ANUNCIO INFORMACIÓN PÚBLICA CLAVE: DH. W15.26376 María del Carmen Cernadas Lado, con NIF XXXXXXXXX e con enderezo en Vilar de Outeiro 9, San Mamede, 15293 CARNOTA. Solicita AUTORIZACIÓN para legalizar as obras de desvío e canalización do rego da Fiosa, ao seu paso pola parcela da súa propiedade n.º 1813 do polígono 13, adxudicada durante a concentración parcelaria da zona de Arcos, no concello de Mazaricos, para o seu mellor aproveitamento agrícola. As obras consisten en: – O desvío do rego natural que nace moi preto da parcela 1814 tamén da súa propiedade, e que morría na propia parcela 1813, descorrendo as augas sobrantes por un antigo camiño. – A canalización cara á cuneta dunha pista, feita con 11 tubos de 6 m de lonxitude e de 25 cm de diámetro, é dicir, cun total duns 66 m de canalización cuberta, agás o treito inicial e final feitos mediante canalización a ceo aberto de cemento e pedra. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do Servizo Territorial Ángel Gómez Rey
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29384. Consellería de Medio Rural-Xefatura Territorial. Vimianzo

ANUNCIO INFORMACIÓN PÚBLICA CLAVE: DH. W15.29384 Consellería do Medio Rural-Xefatura Territorial, con enderezo no edificio administrativo de Monelos, na praza Luis Seoane, s/n, 15071 - A CORUÑA, Solicita AUTORIZACIÓN para mellora de infraestruturas: dotación dunha rede de saneamento nos lugares de Menlle e Santa Comba (Maiñas), no concello de Vimianzo. Unha parte das obras discorren paralelas ao río Touzas, deixando libre a distancia de 5 metros correspondente coa zona de servidume de protección. Para o saneamento en Manlle proxéctanse 940 m de tubo diámetro 250 mm e 1922 m no lugar de Santa Comba. Ós cruces da canle realizaranse grampados nas pontes existentes, reforzados con tubo de fundición de 300 mm. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do Servizo Territorial Ángel Gómez Rey
13/08/2012 | Administración LocalMunicipal
Irixoa
Aprobación definitiva da modificación da Ordenanza fiscal nº 11 da taxa do servizo de saneamento

De acordo co establecido no art.17.4 e 19 do Real Decreto Lexislativo 2/2004, do 5 de marzo, procédese á publicación íntegra do texto modificado da ordenanza fiscal afectada polo acordo municipal plenario de 8-8-2012 (provisional o 25-4-2012), que se transcribe literalmente (modificacións en cursiva): A presente taxa determinará a súa cota mediante o seguinte cadro: 1. Edificios exclusivamente dedicados ó uso de vivenda: 30,00 euros.2. Resto de locais e explotacións: 45,00 euros.3. Cota de conexión: única de 150,00 euros.4. Traballos de enganche (cando os realice o concello): En caso de coincidencia de varios usos no mesmo local ou edificio computarase como uso o de tarifa máis alta, sempre que sexa o mesmo usuario. En caso de usuarios distintos liquidaranse taxas separadas, tanto anuais como de conexión, con independencia de que se comparta a arqueta de conexión.” A presente modificación entrará en vigor ao día seguinte da súa publicación no BOP.” O que se publica para coñecemento xeral, en cumprimento dos arts.52.1 e 60 da Lei 30/1992, de 26 de Novembro, de Réxime Xurídico das Administracións Públicas e do Procedemento Administrativo Común (modificada pola Lei 4/1.999, de 13 de xaneiro), comunicando que contra este acordo, que é definitivo en vía administrativa, cabe interpoñer, conforme ao establecido no art.19 do R. D. Lexislativo 2/2004, do 5 de marzo, o recurso CONTENCIOSO - ADMINISTRATIVO diante do Xulgado do Contencioso-Administrativo da Coruña, no prazo de 2 MESES, contados a partir do día da presente publicación, na forma prevista no art.45 e seguintes da Lei 29/98, de 13 de xullo, Reguladora da Xurisdicción Contencioso-Administrativa. Todo elo sen prexuízo de que se poida exercitar calquera outro recurso que estimen procedentes os interesados. Irixoa, 8 de agosto de 2012 O ALCALDE Antonio Deibe Sanmartín
13/08/2012 | Administración LocalMunicipal
Vimianzo
Aprobación do padrón fiscal da taxa polo subministro de auga e sumidoiro correspondente ao 2º trimestre do período impositivo de 2012

Aprobación do padrón fiscal da taxa polo subministro de auga e sumidoiro correspondente ao 2º trimestre do periodo impositivo de 2012 Con data 03/08/2012 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 2º trimestre do periodo impositivo de 2012 por un importe total de 75.271,96 Euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 25 de agosto de 2012 ata o día 25 de setembro de 2012. O pagamento farase efectivo nas oficinas municipais do concello de Vimianzo, sita na Praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, 6 de agosto de 2012 O alcalde Manuel Antelo Pazos
13/08/2012 | Administración LocalMunicipal
Curtis
Substitución de funcións

Por esta Alcaldía ditouse no día de hoxe resolución co seguinte tenor literal: “En uso das competencias que me outorga a lexislación vixente, e de acordo coa Lei 30/1992, do 26 de novembro, de réxime xurídico das administracións públicas e procedemento administrativo común, e a Lei 7/1985, do 2 de abril, de bases de réxime local, e demais lexislación concordante. E xa que durante os próximos días é preciso que me ausente, RESOLVO: 1.–Delegar todas as miñas funcións no primeiro tenente de alcalde, don Antonio Ángel Fraga Sánchez, dende o día 2 ata o día 19 de agosto de 2012, ambos incluídos.2.–Ordenar a publicación da presente resolución no Boletín Oficial da Provincia, en cumprimento do previsto na lei ”. Curtis, 31 de xullo de 2012. O alcalde Javier Francisco Caínzos Vázquez
13/08/2012 | Administración LocalMunicipal
Culleredo
Urbanismo
Instalación e apertura dun tanatorio e cafetaría

EDICTO FUNERARIA TANATORIO SAN JAVIER, S. L. solicitou unha licenza municipal para as instalacións e apertura dun tanatorio e cafetaría nun local situado na Avda. de Almeiras, número 63, da parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107, do 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na Secretaría do Concello e formular por escrito as reclamacións ou observacións que estimen oportunas. Culleredo, 2 de agosto de 2012. O concelleiro delegado da Área de Urbanismo Asdo.: Diego Antonio Taibo Monelos P. D. (Resolución do 22.06.2011. B. O. P. n.º 131, do 11.07.2011)
13/08/2012 | Administración LocalMunicipal
Curtis
Emprazamento dos interesados no recurso contencioso-administrativo (procedemento ordinario) 0000103/2012

Pola Alcaldía-Presidencia deste Concello ditouse o día vinte e sete de xullo do ano en curso Decreto resolvendo remitir á Sala do Contencioso-Administrativo do Tribunal Superior de Xustiza de Galicia o expediente administrativo impugnado mediante recurso interposto pola Confederación Intersindical Galega contra o acordo adoptado polo Pleno da Corporación polo que se aprobou definitivamente o Orzamento Xeral do Concello correspondente ó exercicio económico 2012. O que se notifica para coñecemento a todos os interesados no procedemento, que son emprazados para que poidan comparecer como demandados no mesmo no prazo de nove días contado a partir do seguinte ó da publicación do presente anuncio no Boletín Oficial da Provincia da Coruña. Curtis, 30 de xullo de 2012 O Alcalde Javier Francisco Caínzos Vázquez
13/08/2012 | Administración LocalMunicipal
Curtis
Emprazamento dos interesados no recurso contencioso-administrativo (procedemento ordinario) 0000102/2012

Pola Alcaldía-Presidencia deste Concello ditouse o día vinte e sete de xullo do ano en curso Decreto resolvendo remitir á Sala do Contencioso-Administrativo do Tribunal Superior de Xustiza de Galicia o expediente administrativo impugnado mediante recurso interposto pola Confederación Intersindical Galega contra a resolución da alcaldía pola que se aprobou a Oferta de Emprego Público deste Concello correspondente ó exercicio 2007. O que se notifica para coñecemento a todos os interesados no procedemento, que son emprazados para que poidan comparecer como demandados no mesmo no prazo de nove días contado a partir do seguinte ó da publicación do presente anuncio no Boletín Oficial da Provincia da Coruña. Curtis, 30 de xullo de 2012 O Alcalde Javier Francisco Caínzos Vázquez
13/08/2012 | Administración LocalMunicipal
Brión
Aprobación definitiva da modificación da Ordenanza fiscal reguladora da taxa pola utilización do complexo da piscina cuberta municipal

Elevado a definitivo o acordo provisional do Pleno de data 20 de xuño de 2012, de aprobación da modificación da ordenanza fiscal reguladora da taxa pola utilización do complexo da piscina cuberta municipal de Brión, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. Modificación da ordenanza reguladora da taxa pola utilización do complexo da piscina cuberta municipal de Brión, publicada no BOP da Coruña núm.155, do 16.08.2011, nos seguintes termos: -. Se modifican as tarifas 1, 4 e 6 do apartado 2 do artigo 5º que pasan a ter a seguinte redacción: 1. COTA DE ENTRADA: (MATRÍCULA): -. Individual: 20,37 euros/ por alta no servizo, non volvendo a abonarse mentras se continua de alta. -. Familiar: 25,93 euros/ por alta no servizo, non volvendo a abonarse mentras se continua de alta. -. Reducido o social (menores de 18 anos, maiores de 65 e colectivos desfavorecidos): 15,74 euros/ por alta no servizo, non volvendo a abonarse mentras se continua de alta.4. PADEL.4.1. Sesión de padel: - Padel hora valle: 1,85 euros/persoa abonada. Persoa non abonada: 2,78 euros. - Padel hora punta: 2,78 euros/persoa abonada. Persoa non abonada: 4, 17 euros. Valle: de luns a venres ata as 18:00 horas. Punta: Resto das horas e fin de semana e festivos.4.2. Cursos de padel: Adultos: 6 persoas por curso. Nenos: 8 persoas por curso. Días: 1 día á semana: 13,89 euros/mes para abonados.6. OUTRAS ACTIVIDADES: Se engaden os seguintes apartados: -. Alugueiro de rúa: Número de rúas: 1. Prezo por sesión de 45 minutos: 18,40 euros. -. Campamento de verán: Monitores:1. Prezo monitor/hora:18,40 euros. Brión, 6 de agosto de 2012. O Alcalde. Asd. José Luis García García.
13/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 65/2012

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: proxecto de L. M. T. cambio de sección SMR-733 (3ª fase). Situación: concello de Ferrol. Características Técnicas: Liña eléctrica de media tensión subterránea C. T. Caranza n° 11-C. T. Caranza, 17, a 15/20 kV, cunha lonxitude de 0,230 km, coa orixe na cela de liña existente no C. T. Caranza, n° 11 (expediente 27.640), condutor tipo RHZ1, e final en empalmes proxectados na L. M. T. SMR-733, tramo a C. T. Caranza, n° 17 (expediente 27.640). Liña eléctrica de media tensión subterránea C. T. Caranza n° 9-C. T. República Argentina, a 15/20 kV, cunha lonxitude de 0,705 km, coa orixe na cela de liña existente no C. T. Caranza, n° 99 (expediente 27.640), condutor tipo RHZ1, e final en empalmes proxectados na L. M. T. SMR-733, tramo a C. T. República Argentina coa entrada e saída no C. T. Caranza n° 1 (expediente 27.156) Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 27 de xullo de 2012 Susana Vázquez Romero Xefa territorial da Coruña
13/08/2012 | Administración LocalMunicipal
As Pontes de García Rodríguez
Secretaría
Anuncio da aprobación inicial do orzamento para o exercicio do ano 2012

O Pleno do concello, en sesión do día 09 de agosto de 2012, aprobou inicialmente o orzamento xeral correspondente ao exercicio de 2012, así como o cadro de persoal para o dito exercicio. O citado orzamento queda exposto ao público na Intervención deste concello por prazo de quince días hábiles, que comezarán a contar dende o día seguinte á inserción deste anuncio no Boletín Oficial da Provincia, durante o cal os interesados poderán examinalo e formular, ante o Pleno, as reclamacións que estimen pertinentes, de conformidade co disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da lei reguladora das Facendas Locais. No caso de que, transcorrido o prazo de información pública, non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público para os efectos previstos na citada lexislación. As Pontes de García Rodríguez, 09 de agosto de 2012 O alcalde Valentín González Formoso
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29688. Leonor Margarita Castro Trillo. Cee

ANUNCIO INFORMACIÓN PÚBLICA CLAVE: DH. W15.29688 Leonor Margarita Castro Trillo, con DNI XXXXXXXXX e con enderezo en r/ Estremoz, 13, Zafra, 06300 BADAJOZ. Solicita AUTORIZACIÓN para construír unha vivenda unifamiliar, na zona de policía do río de Cee, a unha distancia mínima duns 22 m, ó seu paso polo lugar de Toba, parroquia de Toba (Santo Adrián), no concello de Cee (A Coruña). A dita construción farase na parcela de referencia catastral 4577612MH8547N0001UT, que ten unha superficie total de 1.338 m 2, e que linda polo oeste co dito río. A vivenda proxectada ten planta semisoto e planta baixa e ocupa unha superficie total construída en planta aproximada duns 225 m 2. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do Servizo Territorial Ángel Gómez Rey
13/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29680. Alberto Fraga Vilariño. Toques

ANUNCIO INFORMACIÓN PÚBLICA CLAVE: DH. W15.29680 Alberto Fraga Vilariño, con DNI XXXXXXXXX e con enderezo no lugar da Fraga-A Capela, no concello de TOQUES (A Coruña), Solicita AUTORIZACIÓN para a construción dunha nave como ampliación das instalacións do aserradoiro na parcela de referencia catastral 00400900NH85E001PE, lugar de Muíños da Fraga, parroquia de Capela, concello de Toques. A nave terá unha superficie de 240 m, situándose anexa ás instalacións existente e a unha distancia de 64 m do río Furelos. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 24 de xullo de 2012. O xefe do servizo territorial Ángel Gómez Rey